Diari Oficial de la Generalitat Valenciana


Sumari del DOGV 2676, del 29-01-1996 (1996/837332)

ORDRE de 15 de gener de 1996, del conseller d'Obres Públiques, Urbanisme i Transports, sobre delegació dels directors generals de la Conselleria d'Obres Públiques, Urbanisme i Transports per a determinades funcions.
-----------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1996/01/15/(3)/dof/vci/html**

### Dades del document

Número de DOGV
:   2676

Data del DOGV
:   29-01-1996

Secció del DOGV
:   DISPOSICIONS GENERALS

Número del document
:   1996/837332


Data del document
:   15-01-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

ORDRE de 15 de gener de 1996, del conseller d'Obres Públiques, Urbanisme i Transports, sobre delegació dels directors generals de la Conselleria d'Obres Públiques, Urbanisme i Transports per a determinades funcions.   
Fent ús de les facultats que em confereixen els articles 68.1 i 35 de la Llei 5/1983, de 30 de desembre, del Govern Valencià, i atesa la conveniència de delegar els directors generals de la Conselleria d'Obres Públiques, Urbanisme i Transports per a determinades atribucions,  
ORDENE:  
Article primer  
Es deleguen els titulars de les direccions generals d'aquesta conselleria per a les competències següents:  
Dictar resolucions sobre l'aprovació i la disposició de les despeses de la seua competència imputables als seus programes pressupostaris que per la naturalesa i quantia estiguen exclosos de fiscalització prèvia, i exercir les facultats ordinàries en matèria de contractació administrativa respecte dels contractes menors de la seua competència, qualificats i regulats com a tals en l'article 16, en els següents i en els concordants, de la Llei 8/1995, de 29 de desembre, de la Generalitat Valenciana, de Mesures Fiscals, Administratives i d'Organització de la Generalitat Valenciana.  
Article segon  
La delegació d'atribucions que aquesta ordre disposa no serà obstacle perquè el conseller d'Obres Públiques, Urbanisme i Transports puga advocar el coneixement i la resolució de tots els assumptes que considere oportuns. Així mateix la podrà revocar en qualsevol moment, de conformitat amb el que estableix l'article 68.5 de la Llei 5/1983, de 30 de desembre, del Govern Valencià.  
Article tercer  
Les resolucions que es dicten en virtut de la delegació que aquesta ordre confereix exhauriran la via administrativa, de conformitat amb el que estableixen els articles 13.4 i 109 c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Article quart  
Sempre que es faça ús de la delegació de funcions que conté aquesta ordre, s'haurà de fer constar aquest aspecte en la resolució presa, segons el que estableix l'article 68.6 de la Llei 5/1983, de Govern Valencià, i l'article 13.4 de l'esmentada Llei 30/1992.  
DISPOSICIó DEROGATòRIA  
Són derogades les ordres de 12 de febrer de 1990 sobre delegació, per a determinades funcions, dels directors generals d'Obres Públiques, Arquitectura i Habitatge, Urbanisme, i Transports.  
DISPOSICIó FINAL  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 15 de gener de 1996  
El conseller d'Obres Públiques, Urbanisme i Transports,  
LUIS FERNANDO CARTAGENA TRAVESEDO


Còpia Permalink ELI